ddrg/super_eurlex huggingface dataset:
(4)

Ņemot vērā, ka tiek ievērota laba ražošanas prakse, maksimāli pieļaujamie kokcidiostatu un histomonostatu daudzumi, ko nenovēršami pārnes uz barību, kas nav atļaujā paredzētā barība, ir jānosaka atbilstīgi ALARA (As Low As Reasonably Achievable – līdz zemākajam iespējamam līmenim) principam. Lai barības ražotājs varētu turpināt strādāt, ņemot vērā aprakstīto nenovēršamo pārnešanu, attiecībā uz barību mazāk jutīgām dzīvnieku sugām, kas nav atļaujā noteiktās sugas, būtu jāapsver pieļaujamais pārnestais daudzums aptuveni 3 % apmērā no atļaujā noteiktā maksimālā satura, savukārt attiecībā uz jutīgām dzīvnieku sugām, kas nav atļaujā minētās sugas, un attiecībā uz barību, ko lieto laikposmā pirms nokaušanas, būtu jāsaglabā pieļaujamais pārnestais daudzums 1 % apmērā no atļautā maksimālā satura. Pieļaujamais pārnestais daudzums 1 % apmērā būtu jāapsver arī saistībā ar citas barības savstarpējo piesārņojumu, kura paredzēta mērķa sugām un kurai nepievieno kokcidiostatus un histomonostatus, un saistībā ar barību, kas nav atļaujā paredzētā barība un ir paredzēta produktīviem dzīvniekiem, no kuriem pēc tam iegūst pārtiku, piemēram, piena govīm vai dējējvistām, ja ir pierādījumi par pārnešanu no barības uz dzīvnieku izcelsmes pārtiku. Ja barības sastāvdaļas tiek tieši izbarotas dzīvniekiem vai tiek izmantota papildbarība, to iekļaušana dienas devā nedrīkst izraisīt lielāka kokcidiostatu un histomonostatu daudzuma nonākšanu dzīvnieka organismā nekā atbilstošie maksimāli pieļaujamie daudzumi gadījumos, ja dienas devā ir iekļauta tikai kompleksā barība.
(29)

Attiecībā uz Šveici šī direktīva, ciktāl tā attiecas uz trešo valstu valstspiederīgajiem, kuri neatbilst vai vairs neatbilst ieceļošanas nosacījumiem atbilstīgi Šengenas Robežu kodeksam, – papildina Šengenas acquis noteikumus tā nolīguma nozīmē, kas noslēgts starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā jomā, kas noteikta Lēmuma 1999/437/EK 1. panta C punktā, to skatot saistībā ar 3. pantu Padomes Lēmumā 2008/146/EK (9) par to, lai Eiropas Kopienas vārdā noslēgtu minēto Nolīgumu.
c)

to derīguma termiņš beidzas, tiklīdz beidzas indosētā sertifikāta derīguma termiņš vai sertifikātu atsauc, aptur vai anulē dalībvalsts vai trešā valsts, kas to izsniedza, un jebkurā gadījumā piecos gados pēc to izsniegšanas dienas.
15.1.

Tabulas ailē “Struktūras skaitlis” ieraksta attēloto struktūru numurus. Tukšās rindas pārsvītro. Cita veida struktūras var uzskicēt un raksturot sadaļā “Citas struktūras”; tās jāraksturo 18., 19. un 20. (utt.) lappusē. Ja no kuģa iepriekšējā sertifikātā norādītās parametra “Piemērots, lai stumtu” vērtības neizriet informācija par to, kādas struktūras ir apstiprinātas, tad ierakstu no kuģa iepriekšējā sertifikāta var pārcelt uz 52. punktu. Sadaļā “Atļautās struktūras” tabulas pirmajā rindā ieraksta “Skatīt 52. punktu”.
1)

I pielikumu groza šādi: a) 2. nodaļā attiecībā uz 3. zonu: i) starp tekstiem, kas attiecas uz Beļģijas Karalisti un Čehijas Republiku, iekļauj šādu tekstu: “Bulgārijas Republika Donava: no 845,650 km līdz 374,100 km”; ii) starp tekstiem, kas attiecas uz Polijas Republiku un Slovākijas Republiku, iekļauj šādu tekstu: “Rumānija Donava: no Serbijas un Rumānijas robežas (1 075 km) līdz Melnajai jūrai pie Sulina kanāla atzarojuma Donavas un Melnās jūras kanāls (garums 64,410 km): no vietas, kur tas savienojas ar Donavas upi, Donavas 299,300 kilometrā Cernavodă (attiecīgi, kanāla 64,410 km) līdz Dienvidkonstantas-Agigea ostai (kanāla “0”. km) Poarta Albă-Midia Năvodari kanāls (garums 34,600 km): no vietas, kur tas savienojas ar Donavas un Melnās jūras kanālu 29,410 km Poarta Albă (attiecīgi, kanāla 27,500 km) līdz Midia ostai (kanāla “0” km)”; b) 3. nodaļā attiecībā uz 4. zonu starp tekstiem, kas attiecas uz Polijas Republiku un Slovākijas Republiku, iekļauj šādu tekstu: “Rumānija Visi pārējie ūdensceļi, kas nav uzskaitīti 3. zonas iedaļā.”;
1)

Direktīvas 150. pantu groza šādi: a) 1. punkta ievadfrāzi aizstāj ar šādu ievadfrāzi: “1. Neskarot priekšlikumu, ko Komisija iesniedz atbilstīgi 62. pantam, attiecībā uz pašu kapitālu, tehniskos pielāgojumus, kas paredzēti, lai grozītu nebūtiskus šīs direktīvas elementus turpmāk norādītajās jomās, pieņem saskaņā ar 151. panta 2. punktā minēto regulatīvo kontroles procedūru:”; b) 2. punktu groza šādi: i) ievadfrāzē svītro vārdkopu “saskaņā ar 151. panta 2. punktā minēto procedūru”; ii) iekļauj šādu daļu: “Pirmās daļas a), b), c) un f) apakšpunktā minētos pasākumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 151. panta 2. punktā minēto regulatīvo kontroles procedūru. Pirmās daļas d) un e) apakšpunktā minētos pasākumus pieņem saskaņā ar 151. panta 2.a punktā minēto regulatīvo procedūru.”; c) svītro 3. un 4. punktu.
2.

a) Neskarot 3. punkta noteikumus, divos gados no 22. panta 4. punktā paredzētās reģistru galveno parametru noteikšanas sertifikātus un apliecības saskaņā ar šo direktīvu izsniedz vadītājiem, kas veic pārrobežu pakalpojumus, kabotāžas pakalpojumus vai kravu pārvadājumu pakalpojumus citā dalībvalstī vai strādā vismaz divās dalībvalstīs. No šīs pašas dienas visiem vilcienu vadītājiem, kas sniedz minētos pakalpojumus, tostarp tiem, kam vēl nav šai direktīvai atbilstošas apliecības vai sertifikāta, periodiskas pārbaudes saskaņā ar 16. pantu. b) Divos gados no 1. punktā paredzētās reģistru izveidošanas visas apliecības un sertifikātus izdod saskaņā ar šo direktīvu, neskarot 3. punkta noteikumus. c) Septiņos gados no 1. punktā paredzētās reģistru izveidošanas visiem vadītājiem ir šai direktīvai atbilstošas apliecības un sertifikāti. Izsniedzējas iestādes ņem vērā katra vadītāja jau iegūtās profesionālās zināšanas tā, lai šī prasība neradītu lieku administratīvo un finanšu slogu. Pēc iespējas saglabā vadītājiem iepriekš izsniegtos vadīšanas dokumentus. Ja vajadzīgs, izsniedzējas iestādes tomēr var pieņemt lēmumu, ka, lai saskaņā ar šo direktīvu iegūtu apliecības un/vai sertifikātus, atsevišķiem vadītājiem vai vadītāju grupām ir nepieciešami papildu pārbaudījumi un/vai apmācības.
6)

Direktīvas 128. pantu aizstāj ar šādu tekstu: “128. pants 1. Līdz 2010. gada 31. decembrim Polija var piemērot atbrīvojumu no nodokļa ar tiesībām uz iepriekšējā stadijā samaksātā PVN atskaitīšanu noteiktu kategoriju grāmatu un specializētu periodisko izdevumu piegādei. 2. Līdz 2010. gada 31. decembrim vai līdz 402. pantā paredzētā galīgā režīma ieviešanai atkarībā no tā, kurš termiņš ir agrāk, Polija var turpināt restorānu pakalpojumu sniegšanai piemērot samazinātu likmi, kas ir vismaz 7 %. 3. Līdz 2010. gada 31. decembrim Polija var turpināt III pielikuma 1. punktā minēto pārtikas produktu piegādei piemērot samazinātu likmi, kas ir vismaz 3 %. 4. Līdz 2010. gada 31. decembrim Polija var turpināt piemērot samazinātu likmi, kas ir vismaz 7 %, mājokļu būvniecības, atjaunošanas un apkopes pakalpojumiem, kurus nesniedz, īstenojot sociālo politiku, bet ne būvmateriāliem, un dzīvojamo ēku vai to daļu piegādei pirms pirmreizējās izmantošanas, kā minēts 12. panta 1. punkta a) apakšpunktā.”
(2)

Dānijas Ekonomikas un uzņēmējdarbības lietu ministrija ir lūgusi svītrot Dansk Landbrugs Realkreditfond no Direktīvas 2006/48/EK 2. punkta saraksta. Dansk Landbrugs Realkreditfond juridiskā statusa un īpašās uzbūves pārbaude attaisno tā svītrošanu no Direktīvas 2006/48/EK 2. panta. Dānijas Ekonomikas un uzņēmējdarbības lietu ministrija ir arī lūgusi izmainīt Danmarks Skibskreditfond nosaukumu uz Danmarks Skibskreditfond A/S iestādes nosaukuma maiņas dēļ.
2)

Šādi groza 28. panta 6. punktu: a) pirmo daļu aizstāj ar šādu daļu: “Padome, pieņemot vienprātīgu lēmumu pēc Komisijas priekšlikuma, var atļaut jebkurai dalībvalstij vēlākais līdz 2010. gada 31. decembrim pakalpojumiem, kas minēti ne vairāk kā divās K pielikuma kategorijās, piemērot samazinātās likmes, kas minētas 12. panta 3. punkta a) apakšpunkta trešajā daļā. Izņēmuma gadījumos dalībvalstīm var ļaut piemērot samazināto likmi arī pakalpojumiem, kas iekļauti trijās no iepriekšminētajām kategorijām.”; b) ceturto daļu aizstāj ar šādu daļu: “Dalībvalsts, kas saskaņā ar šo noteikumu vēlas piemērot samazināto likmi vienam vai vairākiem no pirmajā apakšpunktā minētajiem pakalpojumiem pirmo reizi pēc 2005. gada 31. decembra, par to informē Komisiju pirms 2006. gada 31. marta. Pirms šā datuma tā nosūta visus vajadzīgos datus attiecībā uz jaunajiem pasākumiem, ko tā vēlas ieviest, un jo īpaši: a) informāciju par pasākuma darbības jomu un iesaistīto pakalpojumu sīku aprakstu; b) sīku informāciju, kas pierāda, ka otrās un trešās daļas nosacījumi ir ievēroti; c) sīku informāciju par paredzētā pasākuma izmaksām.”
(9)

Ne vienmēr ir pieejami konkrēti klīniskie dati par gūžas, ceļa un pleca locītavu protēzēm, tostarp informācija par to darbību ilgākā laika periodā, pirms tās tiek laistas tirgū un tiek uzsākta to izmantošana, tādēļ īpaša uzmanība jāpievērš un īpaši rūpīgi jāpārbauda secinājumi par klīniskajiem datiem, kurus ražotājs ir apkopojis, novērtējot šo produktu atbilstību Direktīvas 93/42/EEK I pielikuma 1. un 3. nodaļā minētajām prasībām attiecībā uz to īpašībām un darbību, lai pārbaudītu pieejamo klīnisko datu piemērotību.
1)

Direktīvas I pielikumu aizstāj ar šādu: “1. Mērķis un darbības joma Paraugus, kas paredzēti dioksīnu (PCDD/PCDF) satura oficiālajai kontrolei un dioksīniem līdzīgu PCB (1) satura noteikšanai barībā, ņem saskaņā ar noteikumiem, kuri izklāstīti Direktīvā 76/371/EEK. Prasības par daudzumiem attiecībā uz vielu vai produktu kontroli jāpiemēro visā barībā vienmērīgi saskaņā ar Direktīvas 76/371/EEK pielikuma 5.A punktu. Tā iegūtos kopparaugus uzskata par raksturīgiem tām partijām vai apakšpartijām, no kurām tie ņemti. Atbilstību maksimālajai pieļaujamajai koncentrācijai, kas noteikta Eiropas Parlamenta un Padomes (2) Direktīvā 2002/32/EK, konstatē, pamatojoties uz laboratorijas paraugos noteikto līmeni. 2. Partijas vai apakšpartijas atbilstība specifikācijai Partiju pieņem, ja vienas analīzes rezultāts nepārsniedz attiecīgo maksimāli pieļaujamo koncentrāciju, kura noteikta Direktīvā 2002/32/EK, ņemot vērā mērījumu neprecizitāti. Partiju atzīst par neatbilstošu maksimālajai pieļaujamai koncentrācijai, kas noteikta Direktīvā 2002/32/EK, ja analītiskais rezultāts, kuru apstiprina analizē atkārtoti un aprēķina kā vidējo no vismaz diviem atsevišķiem rezultātiem, neapšaubāmi pārsniedz maksimālo pieļaujamo koncentrāciju, ņemot vērā mērījumu neprecizitāti. Mērījumu neprecizitāti var ņemt vērā, piemērojot vienu no šādām pieejām: — aprēķinot izvērsto nenoteiktību, izmantojot paplašinājuma koeficientu 2, kas nodrošina aptuveni 95 % ticamības līmeni, — nosakot izšķiršanas robežu (CCα) saskaņā ar Komisijas Lēmumu 2002/657/EK (3) (pielikuma 3.1.2.5. punkts — vielām, kurām ir noteikts atļautais līmenis). Šie interpretācijas noteikumi piemērojami analītiskajiem rezultātiem, kas iegūti no oficiālajai kontrolei paredzētā piemēra. Tas neietekmē dalībvalstu pilnvaras piemērot valstu noteikumus attiecībā uz analīzi aizstāvības vai arbitrāžas nolūkos saskaņā ar Direktīvas 95/53 18. pantu (4).” ( 1 ) Tabula. Dioksīniem līdzīgi PCB Radniecīgā viela TEF vērtība Dibenzo-p-dioxins (PCDD) 2,3,7,8-TCDD 1 1,2,3,7,8-PeCDD 1 1,2,3,4,7,8-HxCDD 0,1 1,2,3,6,7,8-HxCDD 0,1 1,2,3,7,8,9-HxCDD 0,1 1,2,3,4,6,7,8-HpCDD 0,01 OCDD 0,0001 Dibenzofurāni (PCDF) 2,3,7,8-TCDF 0,1 1,2,3,7,8-PeCDF 0,05 2,3,4,7,8-PeCDF 0,5 1,2,3,4,7,8-HxCDF 0,1 1,2,3,6,7,8-HxCDF 0,1 1,2,3,7,8,9-HxCDF 0,1 2,3,4,6,7,8-HxCDF 0,1 1,2,3,4,6,7,8-HpCDF 0,01 1,2,3,4,7,8,9-HpCDF 0,01 OCDF 0,0001 Dioksīniem līdzīgi PCB: neorto PCB + mono-orto PCB neorto PCB PCB 77 0,0001 PCB 81 0,0001 PCB 126 0,1 PCB 169 0,01 Mono-orto PCB PCB 105 0,0001 PCB 114 0,0005 PCB 118 0,0001 PCB 123 0,0001 PCB 156 0,0005 PCB 157 0,0005 PCB 167 0,00001 PCB 189 0,0001 Lietotie saīsinājumi: T – tetra, Pe – penta, Hx – heksa, Hp – hepta, O – okta, CDD – hlordibenzo-p-dioksīns, CDF – hlordibenzofurāns, CB – hlorbifenils. " (2) OV L 140, 30.5.2002., 10. lpp." (3) OV L 221, 17.8.2002., 8. lpp." (4) OV L 265, 8.11.1995., 17. lpp."
2)

Direktīvas III pielikuma pirmo daļu groza šādi: a) svītro ierakstu ar atsauces numuru 19; b) ierakstā ar atsauces numuru 1.a (b sleja) vārdus “Borskābe, borāti un tetraborāti” aizstāj ar vārdiem “Borskābe, borāti un tetraborāti, izņemot II pielikumā minēto vielu ar atsauces numuru 1184”; c) ierakstā ar atsauces numuru 8 (b sleja) vārdus “m-un p-fenilēndiamīns, to N-aizvietotie atvasinājumi un to sāļi; N-aizvietotie o-fenilēndiamīna atvasinājumi (5), izņemot atvasinājumus, kas minēti citur šajā pielikumā” aizstāj ar vārdiem “p-fenilēndiamīns, tā N-aizvietotie atvasinājumi un tā sāļi; N-aizvietotie o-fenilēndiamīna atvasinājumi (5), izņemot atvasinājumus, kas minēti citur šajā pielikumā”.
—

Apvienotajā Karalistē: “incorporated companies limited by shares or by guarantee or unlimited, societies registered under the Industrial and Provident Societies Acts”, “societies registered or incorporated under the Friendly Societies Acts”, “the association of underwriters known as Lloyd’s”.
(2)

Azokrāsvielas CI 12150, CI 20170 un CI 27290 ir iekļautas Direktīvas 76/768/EEK IV pielikuma 1. daļā kā krāsvielas, ko atļauts lietot kosmētikas līdzekļos. Minēto krāsvielu drošība tika apšaubīta, pamatojoties uz to, ka to metabolisma laikā var rasties kancerogēni amīni. SCCNFP uzskata, pamatojoties uz pieejamo informāciju, ka krāsvielas CI 12150, CI 20170 un CI 27290 rada risku patērētāju veselībai, jo tās var izdalīt vienu vai vairākus kancerogēnos aromātiskos amīnus. Minētās krāsvielas tāpēc jāizslēdz no Direktīvas 76/768/EEK IV pielikuma 1. daļas.
(1)

Saskaņā ar Direktīvas 91/414/EEK 6. panta 2. punktu Francijas iestādes 1996. gada 12. aprīlī saņēma pieteikumu no uzņēmuma JSC International Ltd par aktīvās vielas Ampelomyces quisqualis iekļaušanu Direktīvas I pielikumā. Ar Komisijas Lēmumu 97/591/EK (2) apstiprināts, ka dokumentācija ir “pilnīga”, t.i., to var uzskatīt par atbilstošu Direktīvas 91/414/EEK II un III pielikuma prasībām attiecībā uz datiem un informāciju.
Official Journal L 276 , 13/10/1998 P. 0009 - 0010



Komisijas Direktīva 98/75/EK (1998. gada 1. oktobris), ar ko atjaunina Direktīvā 90/547/EEK par elektrības tranzītu pārvades elektrotīklos ietverto subjektu sarakstu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 29. oktobra Direktīvu 90/547/EEK par elektroenerģijas tranzītu pa pārvades un sadales tīkliem[1], kurā jaunākie grozījumi izdarīti ar Komisijas Lēmumu 95/162/EK[2], un jo īpaši tā 2. panta 2. punktu, tā kā augstsprieguma pārvades elektrotīkli un subjekti, kas atbildīgi par tiem dalībvalstīs, kas ietverti Direktīvā 90/547/EEK, ir uzskaitīti šīs direktīvas pielikumā; tā kā Komisijai šis saraksts jāatjauno pēc konsultācijām ar attiecīgo dalībvalsti, kad vien tas vajadzīgs Direktīvas 90/547/EEK mērķu kontekstā, un jo īpaši ņemot vērā tās 2. panta 1. punkta a) apakšpunktu; tā kā subjektu apvienošanās un/vai jaunu neatkarīgu elektrotīklu sabiedrību izveidošana Dānijā, Vācijā, Portugālē un Somijā, kā arī prasība ietvert Luksemburgas otro augstsprieguma pārvades elektrotīklu rada nepieciešamību atjaunināt šo sarakstu; pēc konsultācijām ar attiecīgām dalībvalstīm, IR PIEŅĒMUSI ŠO DIREKTĪVU. 1. pants Direktīvas 90/547/EEK pielikumu aizstāj ar šīs direktīvas pielikumu. 2. pants Dalībvalstīs stājas spēkā normatīvie akti un administratīvie akti, kas vajadzīgi, lai izpildītu šīs direktīvas prasības līdz 1999. gada 28. februārim. Dalībvalstis par to tūlīt informē Komisiju. Kad dalībvalstis pieņem šos pasākumus, tajos ietver atsauci uz šo direktīvu vai pievieno šādu atsauci to oficiālas publikācijas gadījumā. Dalībvalstis nosaka metodes, kā izdarīt šādas atsauces. 3. pants Šī direktīva stājas spēkā dienā, kad tā publicēta Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1998. gada 1. oktobrī Komisijas vārdā - Komisijas loceklis Christos Papoutsis PIELIKUMS "PIELIKUMS Subjektu un elektrotīklu saraksts, uz kuriem attiecas šī direktīva Valsts Subjekts/Elektrotīkls Beļģija CPTE - Société pour la coordination de la production et du transport d'énergie électrique Dānija Eltra Elkraft Vācija Bayernwerk AG Berliner Kraft- und Light (Bewag)-AG EnBW Transportnetze AG Hamburgische Electricitäts-Werke AG (HEW) PreussenElektra Aktiengesellschaft RWE Energie AG Vereinigte Elektrizitätswerke Westfalen AG (VEW) VEAG Verinigte Energiewerke AG Grieķija Public Power Corporation (PPC) Spānija Red Eléctrica de Espaa, SA Francija Électricité de France Īrija Electricity Supply Board Itālija Edison Edison Termoelettrica Enel Luksemburga Cegedel Sotel Nīderlande SEP Austrija Österreichische Elektrizitätswirtschaft AG Tiroler Wasserkraftwerke Vorarlberger Kraftwerke AG Vorarlberger Illwerker AG Portugāle Rede Eléctrica Nacional SA (REN) Somija Suomen Kantaverkko Oyj (Finnish Power Grid PLC) Zviedrija Affärsverket svenska kraftnät Apvienotā Karaliste National Grid Company Scottish Power Scottish Hydro-Electric Northern Ireland Electricity" [1] OV L 313, 13.11.1990., 30. lpp. [2] OV L 107, 12.5.1995., 53. lpp.
Oficiālais Vēstnesis L 338 , 28/12/1996 Lpp. 0085 - 0085



Komisijas Direktīva 96/89/EK (1996. gada 17. decembris), ar ko groza Direktīvu 95/12/EK, ar kuru īsteno Padomes Direktīvu 92/75/EEK par sadzīves veļas mazgājamo mašīnu enerģijas marķēšanu (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 22. septembra Direktīvu 92/75/EEK par sadzīves tehnikas ierīču enerģijas un citu resursu patēriņa norādīšanu marķējot un ar standarta preču informāciju [1] un jo īpaši tās 9. un 12. pantu, ņemot vērā Komisijas 1995. gada 23. maija Direktīvu 95/12/EK, ar ko īsteno Padomes Direktīvu 92/75/EEK par sadzīves veļas mazgājamo mašīnu enerģijas marķēšanu [2], tā kā pašreizējās aprēķināšanas metodes un informācija kavē veļas mazgājamo mašīnu marķēšanu, kam nav iekšējas ūdens sildīšanas funkcijas, un tā kā šī iemesla dēļ šādas ierīces jāizslēdz no Direktīvas 95/12/EK darbības sfēras; tā kā šajā direktīvā noteiktie pasākumi ir saskaņā ar komitejas atzinumu, kura izveidota saskaņā ar Direktīvas 92/75/EEK 10. pantu, IR PIEŅĒMUSI ŠO DIREKTĪVU. 1. pants Direktīvas 95/12/EK 1. panta 1. punktā sadzīves veļas mazgājamo mašīnu sarakstā, uz kurām neattiecas šī direktīva, pievieno šādu tekstu: - "— mašīnas, kam nav iekšēju ūdens sildīšanas līdzekļu, līdz 1998. gada 30. jūnijam." 2. pants 1. Līdz 1997. gada 15. aprīlim dalībvalstis pieņem un publicē normatīvos un administratīvos aktus, kas nepieciešami, lai izpildītu šīs direktīvas prasības. Tās nekavējoties informē par to Komisiju. Tās piemēro šos noteikumus no 1997. gada 15. maija. Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno oficiālajai publikācijai. Dalībvalstis nosaka šādas atsauces veikšanas procedūru. 2. Dalībvalstis dara zināmus Komisijai galvenos savu tiesību aktus, ko tās pieņem jomā, uz ko attiecas šī direktīva. 3. pants Šī direktīva stājas spēkā 20. dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1996. gada 17. decembrī Komisijas vārdā – Komisijas loceklis Christos Papoutsis [1] OV L 297, 13.10.1992., 16. lpp. [2] OV L 136, 21.6.1995., 1. lpp. --------------------------------------------------
Oficiālais Vēstnesis L 236 , 18/09/1996 Lpp. 0044 - 0044



Eiropas Parlamenta un Padomes Direktīva 96/58/EK (1996. gada 3. septembris), ar ko groza Direktīvu 89/686/EEK par dalībvalstu tiesību aktu tuvināšanu attiecībā uz individuālajiem aizsardzības līdzekļiem EIROPAS PARLAMENTS UN EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 100.a pantu, ņemot vērā Komisijas priekšlikumu [1], ņemot vērā Ekonomikas un sociālo lietu komitejas atzinumu [2], saskaņā ar Līguma 189.b pantā izklāstīto procedūru [3], tā kā saskaņā ar Direktīvu 89/686/EEK [4] uz visiem individuālajiem aizsardzības līdzekļiem (IAL) jābūt "CE" zīmei, un šai zīmei jāpievieno papildu informācija, kas atbilst gadam, kurā zīme tikusi piestiprināta; tā kā šī norāde uz gadu nav IAL lietotāja drošību uzlabojošs faktors; tā kā šo norādi var sajaukt ar norādi uz derīguma termiņa beigu datumu, kura jāpiestiprina IAL, kas ar laiku nolietojas; tā kā šīs gada norādes piestiprināšana IAL ražotājiem ir apgrūtinājums; tā kā šī apgrūtinājuma izmaksas nebūt nav mazas; tā kā, ņemot vērā subsidiaritātes principu, panākt prasību vienkāršošanu, atceļot prasību ražotājiem norādīt "CE" zīmes piestiprināšanas gadu, var vienīgi ar direktīvu, ar ko groza Direktīvu 89/686/EEK, IR PIEŅĒMUSI ŠO DIREKTĪVU. 1. pants Direktīvas 89/686/EEK IV pielikumā svītro šādus vārdus: "Papildu informācija: - Tā gada pēdējie divi cipari, kurā tika piestiprināta "CE" zīme; to IAL gadījumā, kas minēti 8. panta 3. punktā, šī informācija nav nepieciešama." 2. pants 1. Dalībvalstis līdz 1997. gada 1. janvārim pieņem un publicē normatīvus un administratīvus aktus, kas nepieciešami, lai izpildītu šīs direktīvas prasības. Par to dalībvalstis tūlīt informē Komisiju. Tās piemēro šos pasākumus no 1997. gada 1. janvāra. Kad dalībvalstis pieņem šos pasākumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces. 2. Dalībvalstis dara Komisijai zināmus to tiesību aktu noteikumus, ko tās pieņēmušas jomā, uz kuru attiecas šī direktīva. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 1996. gada 3. septembrī Eiropas Parlamenta vārdā — priekšsēdētājs K. Hänsch Padomes vārdā — priekšsēdētājs I. Yates [1] OV C 23, 27.1.1996., 6. lpp. [2] OV C 97, 1.4.1996., 8. lpp. [3] Eiropas Parlamenta 1996. gada 22. maija atzinums (OV C 166, 10.6.1996., 60. lpp.), Padomes 1996. gada 10. jūnija kopējā nostāja (OV C 220, 29.7.1996., 11. lpp.) un Eiropas Parlamenta 1996. gada 17. jūlija lēmums (OV C 261, 9.9.1996.). [4] OV L 399, 30.12.1989., 18. lpp.. Direktīvā jaunākie grozījumi izdarīti ar Direktīvu 93/68/EEK (OV L 220, 30.8.1993., 1. lpp.) un Direktīvu 93/95/EEK (OV L 276, 9.11.1993., 11. lpp.). --------------------------------------------------